אחמד טיבי (רופא ילדים)

אחמד טיבי (בערבית: أحمد الطيبي, באנגלית: Ahmad Teebi; 22 ביולי 1949 – 22 ביולי 2010) היה רופא ילדים וגנטיקאי קנדי יליד לבנון ממוצא פלסטיני, פרופסור באוניברסיטאות של טורונטו, מונטריאול ניו יורק וקטר ויושב ראש העמותה הבינלאומית לדיסמורפולוגיה ומחלות גנטיות הנפוצות בקרב אוכלוסייה ממוצא ערבי. שימש כראש המחלקה לטרטולוגיה וגנטיקה קלינית בבית החולים Hospital for Sick Children בטורונטו.

אחמד טיבי נולד בביירות בלבנון ובהמשך עבר עם משפחתו לסוריה ואחר כך לכווית. במשך חייו המקצועיים פרסם פרופסור טיבי מעל 300 מאמרים מדעיים ו-25 פרקים בספרים מקצועיים, בהם תיאר 38 תסמונות גנטיות, שהוא גילה. על שמו רשומים מעל 90 ערכים באתר האינטרנט OMIM, המרכז את כל המחלות הגנטיות בבני אדם. הוא גם מחברו של הספר, שמרכז ומסכם את הידע המדעי בנושא: Genetic Disorders among Arab Populations, שיצא לאור רק אחרי מותו.

פרופסור טיבי זכה בעיטורי כבוד ובפרסים בינלאומיים ונבחר בשנת 2002 כחבר האקדמיה האירופאית למדע.

קישורים חיצוניים
 באתר יורסיינס, 2002, לרגל הענקת פרס רמאל לשנת 2001

מדענים קנדים
סגל אוניברסיטאות בקנדה
רופאים פלסטינים
רופאי ילדים ערבים
אנשי אקדמיה פלסטינים
רופאים קנדים
קנדים שנולדו ב-1949
פלסטינים שנפטרו ב-2010
קנדים שנפטרו ב-2010